****

Oslo, 09.09.2020

**Verisure Guardian:**

**SOS-alarm uansett hvor du befinner deg**

**Med den nye SOS-tjenesten Guardian utvider Verisure nå sin alarmtjeneste til også å gjelde utenfor hjemmet. Via Verisure-appen kan kundene få hjelp fra alarmstasjonen uansett hvor de befinner seg.**

Verisure er Norges ledende alarmleverandør, og gjennom 30 år har selskapet sikret både privat- og bedriftskunder ved brann, innbrudd og andre nødsituasjoner. Ved bruk av moderne trådløs teknologi gjør Verisure det mulig å overvåke og fjernstyre boligen via en egen app på mobiltelefonen.

Med den nye SOS-tjenesten Guardian utvider Verisure nå sin alarmtjeneste til også å gjelde utenfor hjemmet ved å tilby hjelp fra alarmstasjonen via Verisure-appen på mobiltelefonen.

– De aller fleste alarmhendelser blant våre kunder gjelder brann eller innbrudd, men vi ser en økende interesse for bruk av vår SOS-tjeneste i hjemmet. Derfor er det naturlig for oss å utvide SOS-tjenesten til også å gjelde utenfor boligen, sier sikkerhetsekspert Kenneth Hovde Omdal i Verisure.

Guardian er kort og godt en SOS-alarm som alltid er tilgjengelig – uansett hvor du befinner deg. Tjenesten lanseres til Verisure-kunder fra midten av september og blir automatisk tilgjengelig i Verisure-appen.

– Vår målsetting er å beskytte kundene våre og bistå når de trenger hjelp – både i og utenfor hjemmet. Med Verisure Guardian tar kunden med seg tryggheten overalt, og hjelpen fra vår døgnbemannede alarmstasjon er bare et tastetrykk unna, sier sikkerhetseksperten.

**DEN NYE SOS-TJENESTEN HAR TO HOVEDFUNKSJONER:**

**«Verisure SOS».**

Dette er din egen personlige SOS-knapp i Verisure-appen på mobiltelefonen din. Når du trykker på knappen sendes et SOS-signal til Verisures alarmstasjon som inneholder GPS-koordinatene, telefonnummeret, kundeopplysninger og telefonens batteristatus. En alarmoperatør aksjonerer så på SOS-signalene ved å ringe til deg for å verifisere behovet for hjelp, og tar eventuelt kontakt med dine varslingspersoner og/eller nødetatene ved behov.

*Verisure SOS benyttes når du trenger hjelp med en gang.*

**«Trygt følge».**

Med «Trygt følge»-knappen i Verisure-appen aktiverer du en selvvalgt nedtellingstid (mellom fem minutter og tre timer) for når SOS-signalet skal sendes fra mobiltelefonen din. Når nedtellingen er ferdig uten at du har justert eller avbrutt den, sendes GPS-koordinatene, telefonnummeret, kundeopplysninger og telefonens batteristatus til alarmstasjonen. En alarmoperatør aksjonerer så på SOS-signalene ved å ringe til deg for å verifisere behovet for hjelp, og tar eventuelt kontakt med dine varslingspersoner og/eller nødetatene ved behov.

*«Trygt følge» benyttes når du føler deg utrygg og kanskje trenger hjelp, for eksempel når du skal hjem alene om kvelden.*

– Vi har allerede fått svært gode tilbakemeldinger, spesielt på «Trygt følge», fra både testbrukere i Norge og fra øvrige Verisure-land der tjenesten allerede er lansert. Kundene synes den er både nyttig og enkel å bruke, og opplever det som en ekstra trygghet når de er på vei hjem, forteller sikkerhetsekspert Kenneth Hovde Omdal.

**Verisure-appen lastes ned her:**

App Store: [https://apple.co/2N9hiN9](https://apple.co/2N9hiN9?fbclid=IwAR1RtRV89lrlAd6cmyW5hLC0kSfreF6Xo6QDTiEdh6xpnzmOXICt0Rg800c)  
GooglePlay: [https://play.google.com/store/apps/details?id=com.sdi.mobile.android.verisure&hl=no](https://play.google.com/store/apps/details?id=com.sdi.mobile.android.verisure&hl=no&fbclid=IwAR2N_A0Ongy0rJg6EHZVBzD0o0LjP5R00l8IzsuYnqx37977Sme8Oqa9XCM)

For at Guardian skal fungere må mobiltelefonens posisjonstjeneste (stedstjeneste) være aktivert.

**For mer informasjon, kontakt:**  
Glenn Ø. Støldal, pressekontakt i Verisure  
Mobil: 45023347

E-post: [glenn.stoldal@verisure.no](mailto:glenn.stoldal@verisure.no)

**Om Verisure:**

*Verisure AS er Norges største alarmselskap. Det er også Europas ledende leverandør av profesjonelt overvåket brann- og innbruddsalarm, med aksjonering hvis noe skulle skje. Hvert trettiende sekund monteres det et Verisure-system et sted i verden, og hver dag bruker over tre millioner kunder vår teknologi i 16 land i Europa og Latin-Amerika. Selskapet har 18.000 ansatte og partnere. Siden vi startet med alarm i Norge i 1991 har vi hatt en meget positiv utvikling og tilbyr alarmer til boliger og bedrifter over hele landet. Våre alarmsystemer er koblet til vår døgnbemannede alarmstasjon. Gjennom blant annet kamera og tale- og lyttefunksjon (Verisure Voice) kan alarmstasjonen raskt sette inn riktig tiltak uansett om det gjelder innbrudd, brann eller ulykke. Vi leverer hele verdikjeden - fra produktutvikling og design til salg, installasjon, service, vedlikehold og utrykning. Takket være fokus på høy kvalitet har vi de mest fornøyde kundene i bransjen for syvende år på rad (Norsk Kundebarometer). Med Verisure får du mye mer enn en standard bolig- og brannalarm. Ved å bruke moderne, trådløs teknologi gjør Verisure det mulig å overvåke og fjernstyre hjemmet ditt med mobilen via app, uansett hvor du er.*